18. ΝΟΜΟΘΕΤ. ΔΙΑΤΑΓΜΑ υπ’ αριθ.3025 της 6/7 Οκτ. 1954 (ΦΕΚ Α΄ 234) Περί διατάξεών τινων, αφορωσών εις την εκλογήν των δημοτικών και κοινοτικών αρχών. Άρθρ.1.-(Προσωρινής ισχύος). Διάφοροι Νόμοι 3.Α.ω.15-19 Άρθρ.2.-(Κατηργήθη δια του εδαφ.β΄, της παρ.1, του άρθρ.208 Ν.Δ.222/1973, ανωτ. σελ. 52,59). Άρθρ.3.-(Προσωρινής ισχύος). Άρθρ.4.-Αι διατάξεις του δημοτικού και κοινοτικού κώδικος αι εισάγουσαι νέα κωλύματα εκλογιμότητος και ασυμβίβαστα δεν έχουν εφαρμογήν επί των ήδη δημοτικών και κοινοτικών αρχόντων και ισχύουν από των προσεχών εκλογών. Άρθρ.5.-1.Μέχρι του, κατά το άρθρ.19 του δημοτικού και κοινοτικού κώδικος, οριστικού καταρτισμού του γενικού μητρώου των δημοτών αμφοτέρων των φύλων εις έκαστον δήμον και κοινότητα, οι έχοντες τας προϋποθέσεις της παρ.7 του άρθρ.16 του αυτού κώδικος ή οι εγγεγραμμένοι εις τον εκλογικόν κατάλογον ή κατάλογον εκλογικών βιβλιαρίων του δήμου ή της κοινότητος δύνανται, εφ’ όσον δεν ενεγράφησαν εισέτι εις τα ήδη εν χρήσει γενικά μητρώα των δημοτών, να αιτήσωσι την εγγραφήν των εις ταύτα. 2.Ο δήμαρχος ή ο πρόεδρος της κοινότητος, συντρεχουσών των προϋποθέσεων της παρ.1, υποχρεούται να εγγράψη τούτους εις ίδιον βιβλίον επέχον θέσιν παραρτήματος του ήδη εν χρήσει γενικού μητρώου των δημοτών, άνευ άλλης τινός διαδικασίας. Δήμαρχος ή πρόεδρος κοινότητος παραλείπων την εγγραφήν δικαιουμένου ή εγγράφων μη δημότην, τιμωρείται εκ προθέσεως μεν ενεργών δια φυλακίσεως μέχρι τριών μηνών, εξ αμελείας δε δια κρατήσεως ή προστίμου μέχρι δραχμών διακοσίων, ανεξαρτήτως της πειθαρχικής αυτού διώξεως κατά το άρθρ.130 του δημοτικού και κοινοτικού κώδικος. 3.Εις ους δήμους και κοινότητας ελλείπουν γενικά μητρώα των δημοτών, η εγγραφή των ανωτέρω ενεργείται εις το ανωτέρω παράρτημα υπό ιδιαίτερον τμήμα. 4.Αι κατά τας ανωτέρω παραγράφους εγγραφαί υπόκεινται εξ υπαρχής εις την νόμιμον διαδικασίαν κατά τον καταρτισμόν των οριστικών δημοτολογίων. Άρθρ.6.-Εις τους κατά το άρθρ.44 του δημοτικού και κοινοτικού κώδικος αντιπροσώπους της δικαστικής αρχής περιλαμβάνονται και οι δικαστικοί γραμματείς και υπογραμματείς των τακτικών δικαστηρίων και των εισαγγελιών. 